## L’Institut Valencià de Servicis Socials amplia la borsa d’ocupació temporal en les categories de personal de cures, infermeria i cuina

*** Les persones interessades han d’omplir la sol·licitud a través del portal de sol·licituds d’inscripció
* El termini de presentació de sol·licituds està obert fins dimecres que ve 16 de juliol**

**VALENCIA.**

El *Diari Oficial de la Generalitat Valenciana* (DOGV) ha publicat la convocatòria d’ampliació de la borsa d’ocupació temporal en les categories de personal de cures, infermeria i cuina per als centres de l’Institut Valencià de Servicis Socials (IVASS), adscrit a la Vicepresidència Primera i Conselleria de Servicis Socials, Igualtat i Vivenda.

L’obertura de nous centres, els reforços de personal que ha calgut atendre i el temps transcorregut des de l’obertura inicial de la bossa ha provocat que el nombre de persones disponibles en la bossa haja disminuït de manera significativa, per la qual cosa és imprescindible convocar una ampliació per a incorporar nous efectius.

Les borses es constituiran atenent deu àrees geogràfiques, en concret, les sol·licituds per a les borses de la categoria de cuidador o cuidadora es convoquen per a totes les zones: Castelló de la Plana, la Vall d’Uixó i Borriana; Benicarló; València, Burjassot, Rocafort i Aldaia; Cheste i Manises; Alzira, Cullera i Carlet; Xàtiva; Elx; Paterna; Albocàsser i Ontinyent.

Quant a les places per a la categoria d’infermer o infermera, s’oferixen en nou àrees: Castelló de la Plana, la Vall d’Uixó i Borriana; Benicarló; València, Burjassot, Rocafort i Aldaia; Cheste i Manises; Alzira, Cullera i Carlet; Xàtiva; Elx; Albocàsser i Ontinyent.

Així mateix, la borsa de treball temporal en la categoria de cuiner o cuinera està disponible en cinc àrees: Castelló de la Plana, la Vall d’Uixó i Borriana; València, Burjassot, Rocafort, Aldaia; Alzira, Cullera, Carlet; Elx i Albocàsser.

Les sol·licituds es podran fer en qualsevol d’estes àrees, i això no serà excloent en cap cas. També cal assenyalar que l’ampliació únicament permetrà la inscripció de nous candidats i candidates, que no formen part de la borsa actualment, i no es preveu la possibilitat d’actualització de mèrits de les persones ja inscrites, ni la modificació de les zones geogràfiques inicialment seleccionades.

El termini d’inscripció en la borsa d’ocupació temporal serà de cinc dies hàbils, comptats a partir de l’endemà de la publicació de la convocatòria en el DOGV, és a dir fins al pròxim 16 de juliol.

Les sol·licituds d’inscripció en les categories convocades s’efectuaran de manera telemàtica a través del portal de sol·licituds d’inscripció.

Les persones interessades adjuntaran el document escanejat en format PDF de la sol·licitud d’inscripció, document d’autobaremació, declaració responsable de l’aptitud mèdica, de no estar incurs en expedient i de veracitat de la documentació aportada, així com tota la documentació pertinent en format PDF, JPG o PNG.

Fecha: 09/07/2025